Document ID: 31986R3669

KOMISSION ASETUS (ETY) N:o 3669/86,
annettu 1 päivänä joulukuuta 1986,
voin ja kerman markkinoiden interventiotoimenpiteiden soveltamista koskevista yksityiskohtaisista säännöistä annetun asetuksen (ETY) N:o 685/69 muuttamisesta
EUROOPAN YHTEISÖJEN KOMISSIO, joka
ottaa huomioon Euroopan talousyhteisön perustamissopimuksen,
ottaa huomioon maito- ja maitotuotealan yhteisestä markkinajärjestelystä 27 päivänä kesäkuuta 1968 annetun neuvoston asetuksen (ETY) N:o 804/68(1), sellaisena kuin se on viimeksi muutettuna asetuksella (ETY) N:o 1335/86(2), ja erityisesti sen 6 artiklan 7 kohdan,
sekä katsoo, että
voin ja kerman markkinoiden interventiotoimenpiteitä koskevista yleisistä säännöistä 15 päivänä heinäkuuta 1968 annetun neuvoston asetuksen (ETY) N:o 985/68(3), sellaisena kuin se on viimeksi muutettuna asetuksella (ETY) N:o 3790/85(4), 3 artiklassa säädetään, että interventiohintaa sovelletaan määritetyllä enimmäisetäisyydellä kylmävarastoituun voihin; jos kylmävarasto, johon voi toimitetaan, sijaitsee kauempana kuin tämä enimmäisetäisyys, ylimääräiset kiinteästi määriteltävät kuljetuskustannukset jäävät interventioelimen vastuulle,
komission asetuksessa (ETY) N:o 685/69(5), sellaisena kuin se on viimeksi muutettuna asetuksella (ETY) N:o 1836/86(6), vahvistetaan 100 kilometriin kyseinen enimmäisetäisyys; kokemus on osoittanut, että tämä enimmäisetäisyys on riittämätön, jotta interventioelimet voisivat ohjata parhaissa mahdollisissa olosuhteissa pääsyä julkisiin varastoihin; tästä syystä tämä etäisyys olisi muutettava 350 kilometriin, ja
maidon ja maitotuotteiden hallintokomitea ei ole antanut lausuntoa asiasta puheenjohtajansa antamassa määräajassa,
ON ANTANUT TÄMÄN ASETUKSEN:
1 artikla
Korvataan asetuksen (ETY) N:o 685/69 8 artiklassa sanat "100 kilometriä" sanoilla "350 kilometriä".
2 artikla
Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 1 päivänä joulukuuta 1986.

Labels: 2
3
17